Karl Tamm
Karl Tamm (17. november 1901 Kirbla vald – 23. juuni 1941 Orenburgi oblast) oli Eesti sõjaväelane (kapten, 1934). Vabadussõjas teenis Tallinna Kooliõpilaste Pataljonis. Septembris 1921 astus sõjakooli, 1923. aasta juulis ülendati nooremleitnandiks, 1928. aastal leitnandiks ja 1934. aastal kapteniks. 1939 märtsis viidi üle Sõjavägede Staabi 2. osakonna B-jaoskonna ülemaks. 1941 mais arreteeriti Vene okupatsioonivõimude poolt ja hukati Venemaal Orenburgi oblastis 23. juunil 1941.